pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-การรถไฟฟ้าขนส่งมวลชนแห่งประเทศไทย ต้อนรับวันเด็กแห่งชาติ ปี 2565 ชวนน้อง ๆ บอกเล่าวิธีใช้ชีวิตอย่างมีความสุขในสถานการณ์ COVID-19
วันศุกร์ที่ 24 ธันวาคม 2564
การรถไฟฟ้าขนส่งมวลชนแห่งประเทศไทย ต้อนรับวันเด็กแห่งชาติ ปี 2565 ชวนน้อง ๆ บอกเล่าวิธีใช้ชีวิตอย่างมีความสุขในสถานการณ์ COVID-19
ในรูปแบบคลิปวิดีโอ ลุ้นรับ Smart Watch Kids 60 รางวัล!! ตั้งแต่วันที่ 27 ธันวาคม 2564 เวลา 09.00 น. เป็นต้นไป จนถึงวันที่ 8 มกราคม 2565 เวลา 18.00 น.
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ขอเชิญชวนน้องๆ อายุระหว่าง 4 - 15 ปี ร่วมสนุกคิดแบบ New Normal กับกิจกรรมวันเด็กแห่งชาติ ปี 2565 โดยถ่ายคลิปวิดีโอของตนเองในหัวข้อ “ใช้ชีวิตอย่างไรให้มีความสุขในสถานการณ์การแพร่ระบาดของโรคติดเชื้อไวรัส COVID-19 พร้อมเสนอแนวคิดการโดยสารรถไฟฟ้า MRT ให้ปลอดภัยจาก COVID-19” เพื่อส่งผลงานเข้าร่วมประกวดชิงของรางวัลสุดพิเศษจาก รฟม. ตั้งแต่วันที่ 27 ธันวาคม 2564 เวลา 09.00 น. เป็นต้นไป จนถึงวันที่ 8 มกราคม 2565 เวลา 18.00 น.
สําหรับกติกาการร่วมสนุกกับกิจกรรม น้อง ๆ เยาวชนจะต้องอัดคลิปวิดีโอของตนเองตามหัวข้อที่ รฟม. กําหนด ความยาวไม่เกิน 2 นาที แล้วโพสต์ลง Social Media ของตนเอง หรือผู้ปกครอง (ไม่จํากัดแพลตฟอร์ม) ตั้งค่าโพสต์เป็นสาธารณะ (Public) พร้อมติดแฮชแท็ก #วันเด็กรฟม65 จากนั้นส่งลิงก์ (Link) โพสต์ดังกล่าวมายังช่องทางกูเกิลฟอร์มตาม URL : https://bit.ly/3Fq7ULx หรือสแกน QR Code พร้อมกรอกข้อมูลต่างๆ ให้ครบถ้วน ภายในวันและเวลาที่ รฟม. กําหนดไว้สําหรับกิจกรรมนี้เท่านั้น โดยน้อง ๆ 1 คน สามารถส่งผลงานเข้าร่วมได้ 1 ชิ้นเท่านั้น และจะต้องไม่ใช่การทําซ้ํา หรือคัดลอกผลงานผู้อื่น หรือเป็นการละเมิดงานผู้อื่นอย่างเด็ดขาด
ทั้งนี้ รฟม. จะตัดสินผลงานของน้อง ๆ โดยแบ่งเป็น 3 กลุ่ม ได้แก่ กลุ่มอายุ 4 - 7 ปี กลุ่มอายุ 8 - 11 ปี และกลุ่มอายุ 12 -15 ปี โดยใช้เกณฑ์เนื้อหาในภาพรวมของผลงาน วิธีการนําเสนอผลงาน การใช้ภาษาและการสื่อสาร ความชัดเจนของภาพและเสียง ประกอบกันในการพิจารณา และ รฟม. จะประกาศผลผู้ชนะกิจกรรมที่ได้รับรางวัล Smart Watch Kids รวมจํานวน 60 รางวัล (แบ่งรางวัลเป็น 3 กลุ่ม กลุ่มละ 20 รางวัล) ในวันที่ 19 มกราคม 2565 ผ่านช่องทางเฟซบุ๊กแฟนเพจการรถไฟฟ้าขนส่งมวลชนแห่งประเทศไทย (ผลการตัดสินคะแนนของคณะกรรมการถือเป็นที่สิ้นสุด) สําหรับน้อง ๆ คนใดที่พลาดรางวัลไปยังมีสิทธิได้รับของที่ระลึกในการเข้าร่วมกิจกรรมจาก รฟม. ทุกคนอีกด้วย สอบถามรายละเอียดกิจกรรมเพิ่มเติมได้ที่ แผนกกิจกรรมเพื่อสังคม กองกิจกรรมองค์กร สํานักสื่อสารองค์กร รฟม. โทร. 0 2716 4000 ต่อ 1712, 1747 และติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-กรมทางหลวงชนบท ติดตั้งสะพานเบลีย์แล้วเสร็จพร้อมเปิดให้ประชาชนสัญจร หลังจากถนนสาย ตก.4014 จังหวัดตาก ได้รับผลกระทบจากอุทกภัย
วันศุกร์ที่ 3 กันยายน 2564
กรมทางหลวงชนบท ติดตั้งสะพานเบลีย์แล้วเสร็จพร้อมเปิดให้ประชาชนสัญจร หลังจากถนนสาย ตก.4014 จังหวัดตาก ได้รับผลกระทบจากอุทกภัย
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 8 (นครสวรรค์) และแขวงทางหลวงชนบทตาก จัดเจ้าหน้าที่พร้อมเครื่องจักร ติดตั้งสะพานเบลีย์บนถนนทางหลวงชนบท สาย ตก.4014 แยกทางหลวงแผ่นดินหมายเลข 1090 - บ้านพบพระเหนือ
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 8 (นครสวรรค์) และแขวงทางหลวงชนบทตาก จัดเจ้าหน้าที่พร้อมเครื่องจักร ติดตั้งสะพานเบลีย์บนถนนทางหลวงชนบท สาย ตก.4014 แยกทางหลวงแผ่นดินหมายเลข 1090 - บ้านพบพระเหนือ อําเภอแม่สอด อําเภอพบพระ จังหวัดตาก บริเวณ กม. ที่ 10+697 - 10+727 ซึ่งมีสะพานคอนกรีตเสริมเหล็กเกิดการทรุดตัวเนื่องจากมีฝนตกหนักในพื้นที่อย่างต่อเนื่องและเกิดน้ําป่าไหลหลากกัดเซาะตอม่อของสะพาน โดยปัจจุบัน ทช. ได้ดําเนินการประกอบและติดตั้งสะพานเบลีย์แล้วเสร็จสมบูรณ์ พร้อมติดตั้งไฟฟ้าส่องสว่าง เพื่อเป็นการบรรเทาความเดือดร้อนให้ประชาชนสามารถสัญจรผ่านได้ชั่วคราว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายปฐม เฉลยวาเรศ อธิบดีกรมทางหลวงชนบท ที่ได้สั่งการให้หน่วยงานในพื้นที่บริหารจัดการเส้นทางและให้รีบนําเครื่องมือเครื่องจักรเข้าดําเนินการทันที เพื่อให้ประชาชนสามารถสัญจรผ่านได้อย่างปลอดภัย
ทั้งนี้ ประชาชนสามารถสอบถามหรือแจ้งเหตุอุทกภัยได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-รัฐบาลประสานจีน ส่งนักศึกษาไทยกลับไปเรียนชุดแรกแล้ว 76 คน จ่อรอบสองเร็วๆ นี้
วันศุกร์ที่ 10 มิถุนายน 2565
รัฐบาลประสานจีน ส่งนักศึกษาไทยกลับไปเรียนชุดแรกแล้ว 76 คน จ่อรอบสองเร็วๆ นี้
รัฐบาลประสานจีน ส่งนักศึกษาไทยกลับไปเรียนชุดแรกแล้ว 76 คน จ่อรอบสองเร็วๆ นี้
วันนี้ (10 มิถุนายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความคืบหน้าในการส่งนักศึกษาไทยกลับไปเรียนต่อที่ประเทศจีน สืบเนื่องจากมาตรการเข้มข้นในการควบคุมการแพร่ระบาดโควิด-19 ของทางการจีนตลอดสองปีที่ผ่านมา ส่งผลให้นักศึกษาไทยที่กําลังศึกษาระดับมหาลัยไม่สามารถเดินทางกลับไปเรียนได้และต้องใช้การเรียนผ่านระบบออนไลน์แทน ซึ่งนายกรัฐมนตรีมีความห่วงใยในเรื่องนี้อย่างมาก และกระทรวงการต่างประเทศก็ได้มีการประสานงานกับทางจีนมาอย่างต่อเนื่อง ทําให้จีนเริ่มอนุญาตให้นักศึกษาไทยเดินทางเข้าประเทศได้ ซึ่งจะพิจารณาตามความจําเป็นและความพร้อมของนักศึกษา
ทั้งนี้ มีนักศึกษาไทยชุดแรกจํานวน 76 คน ได้เดินทางกลับจีนเมื่อเดือน ก.พ. ที่ผ่านมา ซึ่งเป็นการอนุญาตเดินทางเข้าประเทศแบบเครื่องเช่าเหมาลําเท่านั้น และนักศึกษาต้องปฏิบัติตามมาตรการควบคุมและ ป้องกันการแพร่ระบาดของโควิด-19 ของจีนอย่างเคร่งครัด ขณะนี้กระทรวงการต่างประเทศอยู่ระหว่างการประสานงานเพิ่มเติมให้นักศึกษาไทยชุดที่ 2 เดินทางกลับไป คาดว่าจะเกิดขึ้นในอนาคตอันใกล้นี้
"นายกรัฐมนตรีมีความห่วงใยและเข้าใจถึงความกังวลของนักศึกษาที่ยังไม่สามารถเดินทางกลับไปศึกษาได้ ที่ผ่านมานายกฯได้ติดตามการประสานงานของทางกระทรวงการต่างประเทศกับทางการจีนโดยตลอด ซึ่งได้รับความร่วมมือเป็นอย่างดีจากรัฐบาลกลาง ท้องถิ่น และมหาวิทยาลัย และอีกส่วนหนึ่งที่ทําให้จีนอนุญาตให้นักศึกษาไทยเดินทางกลับไปได้ เพราะเชื่อมั่นในจัดการสถานการณ์การแพร่ระบาดได้เป็นอย่างดี โดยเฉพาะการเข้าถึงวัคซีนของคนไทย" นางสาวรัชดาฯ กล่าว
............................
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้ดำเนินการตามกฎหมายจนถึงที่สุดกรณี “ผกก.โจ้” ย้ำทุกหน่วยงานกำจัดเจ้าหน้าที่มีพฤติกรรมเลวร้าย ทุจริตในหน้าที่
วันพุธที่ 25 สิงหาคม 2564
นายกรัฐมนตรีสั่งการให้ดําเนินการตามกฎหมายจนถึงที่สุดกรณี “ผกก.โจ้” ย้ําทุกหน่วยงานกําจัดเจ้าหน้าที่มีพฤติกรรมเลวร้าย ทุจริตในหน้าที่
นายกรัฐมนตรีสั่งการให้ดําเนินการตามกฎหมายจนถึงที่สุดกรณี “ผกก.โจ้” ย้ําทุกหน่วยงานกําจัดเจ้าหน้าที่มีพฤติกรรมเลวร้าย ทุจริตในหน้าที่
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมสั่งการให้ดําเนินการตามกฎหมายจนถึงที่สุดกรณีกรณี พ.ต.อ. ธิติสรรค์ อุทธนผล ผู้กํากับการสถานีตํารวจภูธรเมืองนครสวรรค์ พร้อมเจ้าหน้าที่รวม 7 คน ได้กระทําการข้อหาเป็นเจ้าพนักงานปฏิบัติหน้าที่โดยมิชอบทําให้ผู้อื่นเสียหาย ร่วมกันข่มขืนใจให้ผู้อื่นกระทําการใด และร่วมกันฆ่าผู้อื่นโดยทรมานหรือกระทําทารุณโหดร้าย
“ให้ทุกหน่วยงานกําจัดเจ้าหน้าที่ที่มีพฤติกรรมเลวร้าย ทุจริตในหน้าที่ ออกจากหน่วยงานตามกฎหมาย การกระทําใดที่มีผลกระทบต่อสังคมและประชาชน ต้องกําจัดออกไป เพื่อไม่ให้บุคคลนั้นมีโอกาสเติบโต ใช้ตําแหน่งหน้าที่สร้างความเสียหายต่อส่วนรวม” นายกรัฐมนตรีย้ํา
-----------------------
รัฐบาลไทย-ข่าวทำเนียบรัฐบาล-ไทยพร้อมร่วมมืออาเซียนขับเคลื่อนพลังงานสะอาด เพิ่มการผลิตไฟฟ้าคาร์บอนต่ำ-หนุนยานยนต์ไฟฟ้า ตั้งเป้าผลิต 30% ภายในปี 68
วันอังคารที่ 10 สิงหาคม 2564
ไทยพร้อมร่วมมืออาเซียนขับเคลื่อนพลังงานสะอาด เพิ่มการผลิตไฟฟ้าคาร์บอนต่ํา-หนุนยานยนต์ไฟฟ้า ตั้งเป้าผลิต 30% ภายในปี 68
ไทยพร้อมร่วมมืออาเซียนขับเคลื่อนพลังงานสะอาด เพิ่มการผลิตไฟฟ้าคาร์บอนต่ํา-หนุนยานยนต์ไฟฟ้า ตั้งเป้าผลิต 30% ภายในปี 68
วันนี้ 10 สิงหาคม 2564 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 10 สิงหาคม 2564 ว่า ครม.รับทราบผลการประชุมรัฐมนตรีอาเซียนด้านพลังงานกับรัฐมนตรีว่าการกระทรวงเศรษฐกิจ การค้า และอุตสาหกรรมแห่งประเทศญี่ปุ่น สมัยพิเศษ ผ่านระบบการประชุมทางไกล เมื่อวันที่ 21 มิถุนายน 2564 ตามที่กระทรวงพลังงานเสนอ ซึ่งอาเซียนมีความมุ่งหมายร่วมกันในการดําเนินการตามแผนปฏิบัติการความร่วมมืออาเซียนด้านพลังงาน ในระยะที่ 2 ที่จะช่วยเปลี่ยนผ่านพลังงานของภูมิภาคอาเซียนให้มีความสะอาด ยืดหยุ่น และเหมาะสมกับสภาวะด้านพลังงานของโลก โดยประเทศไทยมีแนวทางดําเนินการดังนี้
1.ปรับแผนกลยุทธ์ระยะยาวและแนวทางในการลดการปล่อยก๊าซคาร์บอนไดออกไซด์ผ่านนโยบายที่สําคัญ
2.เพิ่มการผลิตไฟฟ้าแบบคาร์บอนต่ํา โดยการเพิ่มสัดส่วนการใช้พลังงานหมุนเวียน รวมทั้งได้ประกาศนโยบายเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular Green Economy Model: BCG model) เพื่อส่งเสริมการเพิ่มมูลค่าให้กับทรัพยากรในท้องถิ่นเพื่อเพิ่มความเป็นอยู่ที่ดีของประชาชน
3.พัฒนาอุตสาหกรรมยานยนต์ไฟฟ้า โดยตั้งเป้าหมายในปี 2568 ไทยจะมีสัดส่วนการผลิตรถยนต์ไฟฟ้าที่ร้อยละ 30 จากสัดส่วนการผลิตรถยนต์ทั้งหมด รวมทั้งการสนับสนุนการปรับใช้นวัตกรรมและเทคโนโลยีพลังงานสะอาด
4.สนับสนุนแผนเร่งด่วนในการปลูกป่า เพื่อเพิ่มพื้นที่ดูดซับคาร์บอน เพื่อให้บรรลุเป้าหมายในการลดคาร์บอนไดออกไซด์และสอดรับกับเป้าหมายของข้อตกลงปารีส
นอกจากนี้ ที่ประชุมได้แสดงเจตจํานงร่วมกันในการส่งเสริมนโยบายการเปลี่ยนผ่านทางพลังงานในอาเซียนผ่านการแลกเปลี่ยนข้อมูล และความเชี่ยวชาญระหว่างอาเซียนกับญี่ปุ่นในด้านการพัฒนาและการใช้เทคโนโลยีด้านพลังงานสะอาดต่างๆ อาทิ เทคโนโลยีถ่านหินสะอาด เทคโนโลยีการดักจับ กักเก็บและการใช้ประโยชน์จากคาร์บอน (CCUS) เป็นต้น
...............
รัฐบาลไทย-ข่าวทำเนียบรัฐบาล-รมว.สธ.วางศิลาฤกษ์ อาคารอุบัติเหตุฉุกเฉิน รพ.ศรีสงคราม จ.นครพนม
วันจันทร์ที่ 13 ธันวาคม 2564
รมว.สธ.วางศิลาฤกษ์ อาคารอุบัติเหตุฉุกเฉิน รพ.ศรีสงคราม จ.นครพนม
เมื่อวันที่ 11 ธันวาคม 2564 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมคณะผู้บริหาร ร่วมประกอบพิธีวางศิลาฤกษ์ อาคารอุบัติเหตุฉุกเฉิน 4 ชั้น โรงพยาบาลศรีสงคราม จ.นครพนม งบประมาณ 108 ล้านบาท พื้นที่ใช้สอยประมาณ 7,124 ตาร
เมื่อวันที่ 11 ธันวาคม 2564 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมคณะผู้บริหาร ร่วมประกอบพิธีวางศิลาฤกษ์ อาคารอุบัติเหตุฉุกเฉิน 4 ชั้น โรงพยาบาลศรีสงคราม จ.นครพนม งบประมาณ 108 ล้านบาท พื้นที่ใช้สอยประมาณ 7,124 ตารางเมตร โดยชั้น 1-2 เป็นพื้นที่ให้บริการผู้ป่วย ชั้น 3-4 เป็นพื้นที่สํานักงานและห้องประชุม เพื่อขยายการให้บริการประชาชนในอําเภอศรีสงครามและใกล้เคียง กําหนดแล้วเสร็จ เดือนกรกฎาคม 2566
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 10 สิงหาคม 2564​ พบพนักงานติดเชื้อไวรัส COVID-19 จำนวน​ 23 ราย
วันอังคารที่ 10 สิงหาคม 2564
ประกาศ ขสมก. ประจําวันที่ 10 สิงหาคม 2564​ พบพนักงานติดเชื้อไวรัส COVID-19 จํานวน​ 23 ราย
ประกาศ ขสมก. ประจําวันที่ 10 สิงหาคม 2564​ พบพนักงานติดเชื้อไวรัส COVID-19 จํานวน​ 23 ราย
1) พนักงานเก็บค่าโดยสารรถธรรมดา สาย 114 เพศหญิง อายุ 55 ปี
2) พนักงานเก็บค่าโดยสารรถปรับอากาศ สาย 543 เพศหญิง อายุ 35 ปี
3) พนักงานขับรถโดยสารธรรมดา สาย 7 เพศชาย อายุ 55 ปี
4) พนักงานเก็บค่าโดยสารรถธรรมดา สาย 3 เพศชาย อายุ 26 ปี
5) พนักงานขับรถโดยสารธรรมดา สาย 111 เพศหญิง อายุ 43 ปี
6) พนักงานขับรถโดยสารธรรมดา สาย 111 เพศชาย อายุ 60 ปี (ปัจจุบันปฏิบัติหน้าที่ฉีดพ่นแอลกอฮอล์ภายในรถโดยสาร ณ อู่กัลปพฤกษ์ เนื่องจากพนักงานรอเกษียณอายุ)
7) พนักงานเก็บค่าโดยสารรถธรรมดา สาย 63 เพศหญิง อายุ 42 ปี
8) พนักงานขับรถโดยสารธรรมดา สาย 156 เพศหญิง อายุ 36 ปี
9) พนักงานขับรถโดยสารธรรมดา สาย 84 ก เพศชาย อายุ 44 ปี
10) พนักงานเก็บค่าโดยสารรถธรรมดา สาย 114 เพศหญิง อายุ 30 ปี (ปัจจุบันปฏิบัติหน้าที่ช่วยงานธุรการ ณ อู่ท่าอิฐ เนื่องจากพนักงานตั้งครรภ์)
11) พนักงานขับรถโดยสารธรรมดา สาย 15 เพศชาย อายุ 29 ปี
12) พนักงานเก็บค่าโดยสารรถธรรมดา สาย 15 เพศหญิง อายุ 37 ปี
13) พนักงานขับรถโดยสารปรับอากาศ สาย 142 เพศชาย อายุ 24 ปี
14) พนักงานเก็บค่าโดยสารรถปรับอากาศ สาย 79 เพศหญิง อายุ 46 ปี
15) พนักงานเก็บค่าโดยสารรถธรรมดา สาย 156 เพศหญิง อายุ 46 ปี
16) พนักงานขับรถโดยสารปรับอากาศ สาย 23 เพศชาย อายุ 53 ปี
17) พนักงานการเงินและบัญชี ระดับ 2 งานตรวจสอบ เขตการเดินรถที่ 1 เพศหญิง อายุ 47 ปี
18) พนักงานเก็บค่าโดยสารรถธรรมดา สาย 68 เพศชาย อายุ 27 ปี
19) พนักงานการเงินค่าโดยสาร ระดับ 2 อู่ใต้ทางด่วนรามอินทรา เขตการเดินรถที่ 8 เพศชาย อายุ 45 ปี
20) หัวหน้างานบริหารงานบุคคล กลุ่มงานบริหารงานทั่วไป เขตการเดินรถที่ 1 เพศหญิง อายุ 59 ปี
21) พนักงานการเงินและบัญชี ระดับ 3 กลุ่มงานบัญชีและงบปประมาณ เขตการเดินรถที่ 1 เพศหญิง อายุ 49 ปี
22) พนักงานธุรการ ระดับ 2 กลุ่มงานบริหารทั่วไป เขตการเดินรถที่ 1 อู่บางเขน เพศหญิง อายุ 38 ปี
23) พนักงานบุคลากร ระดับ 4 อู่บางเขน เขตการเดินรถที่ 1 เพศหญิง อายุ 53 ปี
รัฐบาลไทย-ข่าวทำเนียบรัฐบาล-ไอแบงก์ออกมาตรการแก้หนี้ระยะยาว รวมหนี้ช่วยลูกค้าธนาคารและประชาชนทั่วไป
วันศุกร์ที่ 28 มกราคม 2565
ไอแบงก์ออกมาตรการแก้หนี้ระยะยาว รวมหนี้ช่วยลูกค้าธนาคารและประชาชนทั่วไป
ไอแบงก์ออกมาตรการแก้หนี้ระยะยาวตามมาตรการของ ธปท. ด้วยการรีไฟแนนซ์ (Refinance) และการรวมหนี้ (Debt Consolidation)ช่วยแบ่งเบาภาระทางการเงินแก่ลูกค้าเดิมของธนาคาร รวมถึงผู้สนใจทั่วไปที่มีบัญชีสินเชื่อบ้านและมีสินเชื่อบุคคลประเภทอื่น
มาตรการนี้มีกลุ่มเป้าหมายสําหรับลูกค้าเดิมของธนาคาร ที่มีสินเชื่อบ้านและสินเชื่ออเนกประสงค์แบบไม่มีหลักประกัน และต้องการรวมหนี้เพื่อวัตถุประสงค์ขยายระยะเวลาผ่อนชําระสินเชื่ออเนกประสงค์ที่เดิมมีอายุผ่อนชําระสั้น ให้ยาวขึ้นเท่ากับระยะเวลาคงเหลือของสัญญาสินเชื่อบ้าน การยืดระยะเวลาผ่อนชําระจะทําให้ค่างวดต่อเดือนลดลง อีกทั้งธนาคารยังลดอัตรากําไรสินเชื่ออเนกประสงค์แบบไม่มีหลักประกันลงจากเดิม เป็นอัตรากําไรสูงสุดของสัญญาบ้านบวก 2.00% ก็จะทําให้ค่างวดต่อเดือนลดลงเพิ่มขึ้นด้วย โดยการรวมหนี้สินเชื่ออเนกประสงค์ไม่มีหลักประกันสามารถรวมได้ในส่วนที่ไม่เกินส่วนต่างมูลค่าหลักประกันของสินเชื่อที่อยู่อาศัย (FTV ไม่เกิน 100%) เช่น เดิมลูกค้ามีวงเงินสินเชื่อบ้าน 5 ล้านบาท ปัจจุบันภาระหนี้คงเหลือ 4 ล้านบาท มีส่วนต่างมูลค่าหลักประกัน 1 ล้านบาท ดังนั้นบัญชีสินเชื่ออเนกประสงค์แบบไม่มีหลักประกันที่ขอปรับปรุงโครงสร้างหนี้ในครั้งนี้ต้องไม่เกิน 1 ล้านบาท (หมายเหตุ ลูกค้าโครงการบ้านแลกเงิน โครงการบําเหน็จตกทอดฯ โครงการ MOU อเนกประสงค์ไม่มีหลักประกัน และสินเชื่อธุรกิจรายย่อย MSMEs ไม่สามารถเข้าร่วมมาตรการนี้ได้)
สําหรับลูกค้าทั่วไปที่มีสินเชื่อบ้านและสินเชื่อรายย่อยประเภทอื่นกับสถาบันการเงินอื่น ก็สามารถเข้ามาตรการนี้ด้วยการรีไฟแนนซ์รวมหนี้มาที่ไอแบงก์ได้เช่นกัน โดยธนาคารจะคิดอัตรากําไรสินเชื่อบ้าน 2.25% ต่อปี นาน 2 ปี และปีที่ 3 เป็นต้นไป เท่ากับ SPRL – 2.50% ต่อปี (SPRL ปัจจุบัน =7.40% ต่อปี) ผ่อนได้นานสูงสุด 35 ปี สําหรับสินเชื่อบุคคลประเภทอื่น ได้แก่ บัตรเครดิต สินเชื่อบุคคล หรือสินเชื่อ Car for cash คิดอัตรากําไรเท่ากับอัตรากําไรสินเชื่อบ้านบวก 2.00% ต่อปี ระยะเวลาผ่อนชําระนานสูงสุด 20 ปี
ผู้สนใจสามารถติดต่อสอบถามเจ้าหน้าที่สินเชื่อ ของไอแบงก์ทุกสาขาทั่วประเทศ ตั้งแต่วันนี้ – 31 ธันวาคม 2566 หรือสอบถามรายละเอียดเพิ่มเติม ได้ที่ iBank Call Center 1302
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-รมว.เฮ้งเคี่ยวพนักงานตรวจแรงงานมุ่งขจัดปัญหาค้ามนุษย์ ตามนโยบายบิ๊กป้อม ดันไทยสู่ Tier 2
วันจันทร์ที่ 28 กุมภาพันธ์ 2565
รมว.เฮ้งเคี่ยวพนักงานตรวจแรงงานมุ่งขจัดปัญหาค้ามนุษย์ ตามนโยบายบิ๊กป้อม ดันไทยสู่ Tier 2
กระทรวงแรงงาน โดยกรมสวัสดิการและคุ้มครองแรงงาน (กสร.) ติวเข้มพนักงานตรวจแรงงานมุ่งแก้ปัญหาการค้ามนุษย์ในทุกมิติ เพื่อยกระดับการแก้ปัญหาสถานการณ์การค้ามนุษย์ในประเทศจาก Tier 2 watchlist เป็น Tier 2 ตามนโยบายของรัฐบาล
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ตามรายงานสถานการณ์การต่อต้านการค้ามนุษย์ (TIP Report) ประเทศไทยถูกจัดลําดับอยู่ในระดับเทียร์ 2 ซึ่งต้องจับตามอง (Tier 2 Watch List) รัฐบาลภายใต้การกํากับดูแลของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพล.อ.ประวิตร วงษ์สุวรรณรองนายกรัฐมนตรีที่ดูแลในเรื่องการป้องกันและแก้ไขปัญหาการค้ามนุษย์โดยตรงได้กําชับทุกหน่วยงานที่เกี่ยวข้องเร่งดําเนินการตามอํานาจหน้าที่และปฏิบัติตามกฎหมายอย่างเต็มกําลัง เพื่อยกระดับเทียร์ให้สูงขึ้น จึงมอบหมายให้กรมสวัสดิการและคุ้มครองแรงงานเร่งดําเนินการตามแผนงานและนโยบายเร่งด่วนด้านการป้องกันและแก้ไขปัญหาการค้ามนุษย์ด้านแรงงาน
“ผมให้ความสําคัญอย่างยิ่งกับการต่อต้านการค้ามนุษย์ซึ่งถือเป็นวาระแห่งชาติและจะเดินหน้าต่อต้านการค้ามนุษย์อย่างจริงจัง จึงเป็นภารกิจของหน่วยงานที่เกี่ยวข้องในการทํางานร่วมกันอย่างต่อเนื่องเพื่อให้บรรลุผลสําเร็จตามเป้าหมายสร้างความตระหนักรู้ในบทบาทหน้าที่เพื่อให้เกิดความเชี่ยวชาญในการทํางานร่วมกับทีมสหวิชาชีพ สามารถคัดแยกผู้เสียหายจากการค้ามนุษย์ด้านแรงงาน การรวบรวมพยานหลักฐานเพื่อการดําเนินคดี และการประสานส่งต่อหน่วยงานที่เกี่ยวข้องเพื่อให้ความช่วยเหลือแก่ผู้เสียหายได้อย่างมีประสิทธิภาพ ซึ่งจะนําไปสู่การแก้ปัญหาการค้ามนุษย์ในทุกมิติ” รัฐมนตรีว่าการกระทรวงแรงงาน กล่าว
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวว่า กรมสวัสดิการและคุ้มครองแรงงานในฐานะหน่วยงานหลักในการกํากับดูแลและคุ้มครองแรงงาน ทั้งแรงงานไทย แรงงานต่างด้าว แรงงานเด็ก แรงงานผู้พิการแรงงานผู้สูงอายุ และแรงงานประมงทะเล ให้ได้รับสิทธิประโยชน์ตามที่กฎหมายกําหนดโดยมีพนักงานตรวจแรงงานเป็นกลไกสําคัญในการบังคับใช้กฎหมายจึงจัดโครงการพัฒนาศักยภาพและส่งเสริมความรู้บุคลากรเพื่อป้องกันและแก้ไขปัญหาการบังคับใช้แรงงานหรือบริการ และการค้ามนุษย์ด้านแรงงานรวมถึงการใช้แรงงานเด็กในรูปแบบที่เลวร้าย รุ่นที่ 2 ในวันที่ 28 กุมภาพันธ์ - 2 มีนาคม 2565 มีผู้เข้ารับการอบรม จํานวน 100 คน ประกอบด้วยพนักงานตรวจแรงงานจากส่วนกลาง จํานวน 20 คน เข้ารับฟังการบรรยาย ณ สถานที่จัดอบรม และพนักงานตรวจแรงงานจากสํานักงานสวัสดิการและคุ้มครองแรงงานจังหวัดทุกจังหวัด จํานวน 80 คน รับฟังการบรรยายในรูปแบบออนไลน์ผ่านวีดิทัศน์ทางไกลผ่านระบบZoom Meetingณ หน่วยงานต้นสังกัด เพื่อพัฒนาศักยภาพพนักงานตรวจแรงงานให้มีความเข้าใจในเรื่องการค้ามนุษย์ด้านแรงงานโดยมุ่งดําเนินการให้แรงงานได้รับการคุ้มครองสิทธิประโยชน์ตามกฎหมายมีคุณภาพชีวิตที่ดี และไม่ตกเป็นผู้เสียหายจากการค้ามนุษย์ รวมทั้งส่งเสริมภาพลักษณ์ที่ดีของประเทศไทยในการแก้ไขปัญหาการค้ามนุษย์ด้านแรงงาน และการบังคับใช้แรงงาน รวมถึงการใช้แรงงานเด็กในรูปแบบที่เลวร้าย โดยมีเป้าหมายเพื่อยกระดับการจัดลําดับสถานการณ์การแก้ไขการค้ามนุษย์ในประเทศสู่เทียร์ 2
รัฐบาลไทย-ข่าวทำเนียบรัฐบาล-ความคืบหน้าโครงการคนละครึ่ง ระยะที่ 3
วันจันทร์ที่ 19 กรกฎาคม 2564
ความคืบหน้าโครงการคนละครึ่ง ระยะที่ 3
ความคืบหน้าของโครงการคนละครึ่ง ระยะที่ 3 จากข้อมูล ณ วันที่ 18 กรกฎาคม 2564 มีผู้ใช้สิทธิสะสมจํานวน 21.4 ล้านราย โดยมียอดการใช้จ่ายสะสมรวม 33,061 ล้านบาท แบ่งเป็นเงินที่ประชาชนจ่ายสะสม 16,713 ล้านบาท และรัฐร่วมจ่ายสะสม 16,348 ล้านบาท
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าของโครงการคนละครึ่ง ระยะที่ 3 ว่า จากข้อมูล ณ วันที่ 18 กรกฎาคม 2564 มีผู้ใช้สิทธิสะสมจํานวน 21.4 ล้านราย โดยมียอดการใช้จ่ายสะสมรวม 33,061 ล้านบาท แบ่งเป็นเงินที่ประชาชนจ่ายสะสม 16,713 ล้านบาท และรัฐร่วมจ่ายสะสม 16,348 ล้านบาท
โฆษกกระทรวงการคลังให้ข้อมูลเพิ่มเติมว่าขณะนี้กระทรวงการคลังอยู่ระหว่างการพัฒนาระบบกลางเพื่อให้ผู้ให้บริการ Food Delivery Platform สามารถเชื่อมต่อกับระบบของโครงการคนละครึ่ง ระยะที่ 3 เพื่อให้ประชาชนสามารถใช้สิทธิโครงการคนละครึ่ง ระยะที่ 3 โดยการสั่งอาหารผ่าน Food Delivery Platformได้ เพื่อเป็นการตรวจสอบการทําธุรกรรมและป้องกันการใช้จ่ายผิดวัตถุประสงค์ของโครงการซึ่งอาจจะกลายเป็นเรื่องทุจริตได้ ทั้งนี้ ในลําดับถัดไปกระทรวงการคลังจะหารือในรายละเอียดรวมทั้งเงื่อนไขต่างๆ กับผู้ให้บริการ Food Delivery Platform โดยเร็วซึ่งคาดว่าจะใช้เวลาดําเนินการพัฒนาและทดสอบระบบอีกระยะหนึ่ง ดังนั้น ในปัจจุบันยังไม่มีการอนุญาตให้มีการสั่งอาหารผ่าน Food Delivery Platform
สําหรับกรณีที่ผู้ให้บริการFood Delivery Platform รายหนึ่งที่มีการเชิญชวนให้ร้านค้าและประชาชนทําผิดเงื่อนไขของโครงการคนละครึ่ง ระยะที่ 3 กระทรวงการคลังได้แจ้งให้ผู้ให้บริการดังกล่าวยุติการดําเนินการที่ผิดเงื่อนไขแล้ว และกระทรวงการคลังได้รับแจ้งว่า ผู้ให้บริการดังกล่าวจะให้ความร่วมมือกับกระทรวงการคลังในการยุติการดําเนินการ โดยจะมีการหารือเพื่อดําเนินการเชื่อมต่อกับระบบของกระทรวงการคลังให้ถูกต้องต่อไป
โฆษกกระทรวงการคลังได้ย้ําว่า กระทรวงการคลังจะเร่งดําเนินการต่างๆ ที่เกี่ยวข้อง เพื่อให้การสั่งอาหารผ่าน Food Delivery Platform ภายใต้โครงการคนละครึ่ง ระยะที่ 3 เกิดขึ้นได้โดยเร็ว เพื่อให้การใช้จ่ายภายใต้โครงการคนละครึ่ง ระยะที่ 3 สอดคล้องกับมาตรการป้องกันโควิด-19
สํานักงานเศรษฐกิจการคลัง halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรี เตือนประชาชนระวังโรคไข้หวัดใหญ่ ไข้เลือดออก คล้ายป่วยด้วยโควิด-19 แนะสังเกตอาการ สวมหน้ากากอนามัย ล้างมือ ตรวจ ATK เพื่อความปลอดภัย
วันศุกร์ที่ 10 มิถุนายน 2565
โฆษกรัฐบาลเผย นายกรัฐมนตรี เตือนประชาชนระวังโรคไข้หวัดใหญ่ ไข้เลือดออก คล้ายป่วยด้วยโควิด-19 แนะสังเกตอาการ สวมหน้ากากอนามัย ล้างมือ ตรวจ ATK เพื่อความปลอดภัย
โฆษกรัฐบาลเผย นายกรัฐมนตรี เตือนประชาชนระวังโรคไข้หวัดใหญ่ ไข้เลือดออก คล้ายป่วยด้วยโควิด-19 แนะสังเกตอาการ สวมหน้ากากอนามัย ล้างมือ ตรวจ ATK เพื่อความปลอดภัย ขณะที่วันนี้พบผู้ติดเชื้อ 2836 ราย
วันนี้ (10 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงสุขภาพประชาชน หลังประเทศไทยเข้าสู่ฤดูฝนอย่างเป็นทางการ พบฝนตกหลายพื้นในช่วงสัปดาห์ที่ผ่าน ซึ่งมักจะมีการแพร่ระบาดของโรคจากการเปลี่ยนแปลงของสภาพอากาศ เช่น ไข้หวัดใหญ่ ไข้เลือดออก โดยอาการจะมีไข้สูง หนาวสั่น ปวดศีรษะ ไอ จาม หรือมีน้ํามูกไหล ซึ่งมีอาการใกล้เคียงกับโรคโควิด-19 จึงแนะประชาชนหมั่นสังเกตอาการ สวมหน้ากากอนามัย ล้างมือด้วยสบู่และน้ํา หรือใช้เจลแอลกอฮอล์ และตรวจ ATK หากพบอาการ เพื่อความปลอดภัยของตนเองและครอบครัว นอกจากนี้หากพบอาการรุนแรงให้พบแพทย์ทันที โดยเฉพาะเด็ก ผู้สูงอายุและกลุ่มผู้มีโรคประจําตัว
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,836 ราย จําแนกเป็น ผู้ติดเชื้อในประเทศ 2,835 ราย และผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 24 ราย ผู้ที่กําลังรักษาตัว 24,556 ราย และมียอดผู้ที่หายป่วยกลับบ้านแล้ว 3,518 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,256,552 ราย จํานวนผู้ที่หายป่วยสะสมจํานวน 2,256,453 ราย จํานวนผู้ป่วยปอดอักเสบรักษาตัวอยู่ในโรงพยาบาล 673 ราย
รัฐบาลไทย-ข่าวทำเนียบรัฐบาล-ครม. เคาะงบสนับสนุนวิจัยพัฒนาวัคซีนโควิด ChulaCov19 และ วัคซีนใบยา ฝีมือคนไทย
วันพฤหัสบดีที่ 4 พฤศจิกายน 2564
ครม. เคาะงบสนับสนุนวิจัยพัฒนาวัคซีนโควิด ChulaCov19 และ วัคซีนใบยา ฝีมือคนไทย
ครม. เคาะงบสนับสนุนวิจัยพัฒนาวัคซีนโควิด ChulaCov19 และ วัคซีนใบยา ฝีมือคนไทย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 4 พฤศจิกายน 2564 ว่า ครม.อนุมัติโครงการวิจัยและพัฒนาวัคซีนโควิด19 ChulaCov19 mRNA เพื่อทําการทดสอบทางคลินิกระยะที่ 3 และการผลิตเพื่อขึ้นทะเบียนวัคซีน เพื่อใช้ในภาวะฉุกเฉิน กรอบวงเงิน 2,316 ล้านบาท และเห็นชอบในหลักการโครงการวิจัยและพัฒนาวัคซีนป้องกันโรคโควิด-19 (Baiya) กรอบวงเงิน 1,309 ล้านบาท ของจุฬาลงกรณ์มหาวิทยาลัย กระทรวงการอุดมศึกษา วิทยาศาสตร์ และนวัตกรรม (อว.) โดยใช้จ่ายจากเงินกู้ภายใต้พระราชกําหนดกู้เงินเพิ่มเติมฯ พ.ศ.2564 มีรายละเอียดดังนี้
1.โครงการวิจัยและพัฒนาวัคซีนโควิด-19 “ChulaCov19 mRNA” กรอบวงเงิน 2,316 ล้านบาท มีวัตถุประสงค์เพื่อดําเนินการทดสอบวิจัยในอาสาสมัครระยะที่ 3 เพื่อใช้ในการขึ้นทะเบียนตามเกณฑ์ที่องค์การอาหารและยา (อย.) กําหนด และเพื่อการผลิตวัคซีนสําหรับทดสอบระยะที่ 3 และเตรียมการผลิตสําหรับขึ้นทะเบียนรับรองจาก อย. ซึ่งจะเป็นประโยชน์อย่างยิ่งในการช่วยสร้างโครงสร้างพื้นฐานของการผลิตวัคซีนชนิด mRNA อย่างครบวงจร ทําให้ไทยสามารถผลิตวัคซีนโควิด-19 ใช้ได้เอง และสามารถต่อยอดเทคโนโลยีนี้สู่การผลิตวัคซีนสําหรับป้องกันโรคอื่นๆ รวมถึงโรคอุบัติใหม่ที่อาจเกิดขึ้นอีกในอนาคต ทั้งนี้ ที่ประชุมมอบหมายให้จุฬาลงกรณ์มหาวิทยาลัยดําเนินการกําหนดกลไกการกํากับติดตามและประเมินผลการดําเนินโครงการ เพื่อให้เกิดความโปร่งใสและสามารถตรวจสอบได้
2.โครงการวิจัยและพัฒนาวัคซีนป้องกันโรคโควิด-19 (Baiya (ผลิตจากใบยา) กรอบวงเงิน 1,309 ล้านบาท มีวัตถุประสงค์เพื่อวิจัยและพัฒนาวัคซีนโควิด-19 ในส่วนของการทดสอบในมนุษย์ระยะที่ 3 อาสาสมัครอย่างน้อย 10,000 คน ตามหลักเกณฑ์ของ อย. ซึ่งมีเป้าหมายหลักเพื่อให้ไทยสามารถผลิตวัคซีนโควิด-19 ได้ตั้งแต่ต้นน้ําด้วยตัวเอง และสามารถฉีดกระตุ้นภูมิให้ประชาชนคนไทยได้อย่างน้อย 60 ล้านโดสต่อปี โครงการนี้จะเป็นประโยชน์อย่างยิ่งในการพัฒนาวัคซีนโควิด-19 ที่ผลิตในไทยและผ่านการทดสอบในระยะต่างๆ ตามเกณฑ์มาตรฐานสากล ส่งผลให้ไทยมีข้อมูลการวิจัยและพัฒนาวัคซีนในประเทศที่น่าเชื่อถือตามมาตรฐานสากล ทั้งนี้ ที่ประชุมมอบหมายให้จุฬาลงกรณ์มหาวิทยาลัยเร่งจัดทํารายงานผลการทดสอบในมนุษย์ระยะที่ 2 ของวัคซีนใบยา เสนอสํานักงานสภาพัฒนาเศรษฐกิจและสังคมแห่งชาติ เพื่อเป็นข้อมูลเพิ่มเติมประกอบการพิจารณาอนุมัติงบประมาณตามขั้นตอนต่อไป
รัฐบาลไทย-ข่าวทำเนียบรัฐบาล-ดีอีเอส ชี้แนวโน้มเผยแพร่ข่าวปลอมลดลง แต่เฟคนิวส์โควิดยังไม่แผ่ว
วันศุกร์ที่ 20 สิงหาคม 2564
ดีอีเอส ชี้แนวโน้มเผยแพร่ข่าวปลอมลดลง แต่เฟคนิวส์โควิดยังไม่แผ่ว
ดีอีเอส ชี้แนวโน้มเผยแพร่ข่าวปลอมลดลง แต่เฟคนิวส์โควิดยังไม่แผ่ว
“นพวรรณ”โฆษกดีอีเอสฝ่ายการเมืองเปิดข้อมูลล่าสุดจากศูนย์ต่อต้านข่าวปลอมพบจํานวนข้อความที่ต้องคัดกรองลดลงต่อเนื่องเป็นสัปดาห์ที่สองแต่เฟคนิวส์โควิดยังครองสูงเฉียด80%
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมระหว่างวันที่13-19ส.ค.64โดยศูนย์ต่อต้านข่าวปลอมมีจํานวนข้อความที่เข้ามา11,561,183ข้อความแนวโน้มลดลงสองสัปดาห์ติดต่อกัน หลังจากคัดกรองพบข้อความที่ต้องดําเนินการตรวจสอบ(Verify)จํานวน202ข้อความรวมเรื่องที่ต้องดําเนินการตรวจสอบ112เรื่องในจํานวนนี้เป็นข่าวเกี่ยวกับโควิด83เรื่องอีกทั้งพบว่าข่าวปลอม/ข่าวบิดเบือนในรอบสัปดาห์นี้สัดส่วนหลักๆอยู่ในหมวดหมู่ข่าวนโยบายรัฐ
ขณะที่จากการจัดอันดับข่าวปลอมที่ได้รับความสนใจ3อันดับแรกในรอบสัปดาห์นี้ ได้แก่ เรื่องคลื่นความหนาวปกคลุมประเทศไทยทุกภาคตั้งแต่24.00น.คืนนี้เป็นต้นไปเรื่องธ.กรุงไทยเตรียมมอบเงินให้ประชาชนนําบัตรปชช.ยืนยันตัวตนที่ตู้ATMอายุ18-59ได้25,000/เดือนอายุ60ขึ้น15,000/เดือนเริ่ม24ส.ค. 64และเรื่องข้าราชการบํานาญอายุ60-65ปีสามารถสมัครมาตรา40เพื่อขอรับเงินเยียวยา5,000บาทก่อนวันที่24ส.ค. 64ตามลําดับ
สําหรับความคืบหน้าในการตรวจสอบข้อมูลข่าวปลอมจากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้วจํานวน49เรื่องโดยตลอดสัปดาห์นี้ได้ทําการเผยแพร่ประชาสัมพันธ์ไปแล้ว32เรื่อง
นางสาวนพวรรณกล่าวว่าขอย้ําเรื่องการขอความร่วมมือจากประชาชนในการแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***********
รัฐบาลไทย-ข่าวทำเนียบรัฐบาล-ดร.ซก กรัดทะยา ที่ปรึกษาส่วนตัวของนายกรัฐมนตรี และรัฐมนตรีช่วยว่าการกระทรวงการท่องเที่ยวแห่งราชอาณาจักรกัมพูชาและคณะ เข้าพบหารือ รัฐมนตรีว่าการกระทรวงวัฒนธรรม
วันจันทร์ที่ 6 กันยายน 2564
ดร.ซก กรัดทะยา ที่ปรึกษาส่วนตัวของนายกรัฐมนตรี และรัฐมนตรีช่วยว่าการกระทรวงการท่องเที่ยวแห่งราชอาณาจักรกัมพูชาและคณะ เข้าพบหารือ รัฐมนตรีว่าการกระทรวงวัฒนธรรม
หารือความร่วมมือด้านวัฒนธรรมและการท่องเที่ยวเชิงวัฒนธรรม และเพื่อเชื่อมความสัมพันธ์ระหว่างประเทศไทยกับประเทศกัมพูชา
วันที่ ๖ กันยายน ๒๕๖๔ เวลา ๑๐.๐๐ น. ดร.ซก กรัดทะยา ที่ปรึกษาส่วนตัวของนายกรัฐมนตรี และรัฐมนตรีช่วยว่าการกระทรวงการท่องเที่ยวแห่งราชอาณาจักรกัมพูชาและคณะ เข้าพบนายอิทธิพล คุณปลื้ม รัฐมนตรีว่าการกระทรวงวัฒนธรรม เพื่อหารือความร่วมมือด้านวัฒนธรรมและการท่องเที่ยวเชิงวัฒนธรรม และเพื่อเชื่อมความสัมพันธ์ระหว่างประเทศไทยกับประเทศกัมพูชา โดยมี นางยุพา ทวีวัฒนะกิจบวร ปลัดกระทรวงวัฒนธรรม และนางสาวอุรุษยา อินทรสุขศรี ผู้อํานวยการกองการต่างประเทศ กระทรวงวัฒนธรรม เข้าร่วม ณ ห้องรับรอง ชั้น ๗ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-วธ.ร่วมสถานเอกอัครราชทูต 26 ประเทศและคณะผู้แทนสหภาพยุโรป จัดทำคลิปอวยพร “วันสงกรานต์” ปี 2565 ส่งความสุขความปรารถนาดีแก่คนไทย ร่วมสืบสานประเพณีสงกรานต์
วันศุกร์ที่ 15 เมษายน 2565
วธ.ร่วมสถานเอกอัครราชทูต 26 ประเทศและคณะผู้แทนสหภาพยุโรป จัดทําคลิปอวยพร “วันสงกรานต์” ปี 2565 ส่งความสุขความปรารถนาดีแก่คนไทย ร่วมสืบสานประเพณีสงกรานต์
วธ.ร่วมสถานเอกอัครราชทูต 26 ประเทศและคณะผู้แทนสหภาพยุโรป จัดทําคลิปอวยพร “วันสงกรานต์” ปี 2565 ส่งความสุขความปรารถนาดีแก่คนไทย ร่วมสืบสานประเพณีสงกรานต์ ชูมิติทางวัฒนธรรมเชื่อมความสัมพันธ์นานาประเทศ
วธ.ร่วมสถานเอกอัครราชทูต 26 ประเทศและคณะผู้แทนสหภาพยุโรป จัดทําคลิปอวยพร “วันสงกรานต์” ปี 2565 ส่งความสุขความปรารถนาดีแก่คนไทย ร่วมสืบสานประเพณีสงกรานต์ ชูมิติทางวัฒนธรรมเชื่อมความสัมพันธ์นานาประเทศ
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายในการพัฒนาความสัมพันธ์ด้านวัฒนธรรมกับต่างประเทศและส่งเสริมบทบาททางวัฒนธรรมของไทยในเวทีโลก จึงเชิญชวนสถานเอกอัครราชทูตต่างประเทศในประเทศไทย ร่วมอวยพรวันสงกรานต์และส่งความปรารถนาดีให้แก่ประชาชนชาวไทย เนื่องในเทศกาลประเพณีสงกรานต์ ปี พ.ศ. 2565 ซึ่งเทศกาลสงกรานต์เป็นวันขึ้นปีใหม่ไทยและเป็นประเพณีที่สําคัญของประเทศไทย รวมทั้งเป็นที่รู้จักของชาวต่างชาติอย่างกว้างขวาง โดยได้รับการตอบรับเป็นอย่างดีและมีสถานเอกอัครราชทูตฯ 26 ประเทศ ได้แก่ อาร์เจนตินา ออสเตรีย บาห์เรน เบลเยียม จีน เดนมาร์ก ฝรั่งเศส อินเดีย อินโดนีเซีย อิสราเอล เคนยา เกาหลี มาเลเซีย เม็กซิโก โมร็อกโก เนปาล ไนจีเรีย นอร์เวย์ ปานามา เปรู สิงคโปร์ แอฟริกาใต้ ศรีลังกา สวีเดน สวิสเซอร์แลนด์ ติมอร์-เลสเตและสหภาพยุโรป ร่วมจัดทําวีดิทัศน์อวยพรวันสงกรานต์เพื่อร่วมส่งความสุขความปรารถนาดีให้แก่พี่น้องชาวไทย โดยรับชมได้ที่https://youtu.be/K6wP1gBLZVU
รัฐมนตรีว่าการกระทรวงวัฒนธรรม กล่าวอีกว่า วธ.ขอขอบคุณสถานเอกอัครราชทูตฯทุกประเทศที่ได้ร่วมจัดทําวีดิทัศน์ส่งความสุขความปรารถนาดีแก่ชาวไทย เนื่องในโอกาสเทศกาลสําคัญและร่วมกันสืบสานคุณค่าประเพณีสงกรานต์ของไทย ซึ่งวธ.จะเผยแพร่วีดิทัศน์ดังกล่าวทั้งในประเทศไทยและต่างประเทศ เพื่อเชื่อมความสัมพันธ์ระหว่างประเทศและส่งเสริมการท่องเที่ยวประเทศไทยในมิติทางวัฒนธรรม และทําให้ชาวต่างชาติได้รู้จักประเพณีสงกรานต์ของไทยมากยิ่งขึ้น ทั้งนี้ ที่ผ่านมาสถานเอกอัครราชทูตต่างประเทศในประเทศไทยได้ร่วมมือกับวธ.เผยแพร่ศิลปวัฒนธรรมของไทยด้วยดีตลอดมา โดยสถานเอกอัครราชทูตฯได้จัดทําวีดิทัศน์เนื่องในโอกาสต่างๆอย่างต่อเนื่อง เช่น วันภาษาไทยแห่งชาติ วันปีใหม่ และวันปีใหม่ไทยหรือวันสงกรานต์ เป็นต้น
รัฐบาลไทย-ข่าวทำเนียบรัฐบาล-“อาคารแสดงประเทศไทย” ได้ฤกษ์เปิดอย่างเป็นทางการ พร้อมประชันความอลังการระดับโลก
วันเสาร์ที่ 2 ตุลาคม 2564
“อาคารแสดงประเทศไทย” ได้ฤกษ์เปิดอย่างเป็นทางการ พร้อมประชันความอลังการระดับโลก
“อาคารแสดงประเทศไทย” ได้ฤกษ์เปิดอย่างเป็นทางการ พร้อมประชันความอลังการระดับโลก
เปิดฉาก“อาคารแสดงประเทศไทย”อย่างยิ่งใหญ่ในงาน‘World Expo 2020 Dubai’ณเมืองดูไบสหรัฐอาหรับเอมิเรตส์ซึ่งจะจัดขึ้นตั้งแต่วันที่1ตุลาคม2564 - 31มีนาคม2565ภายใต้แนวคิดหลัก“เชื่อมความคิดสร้างอนาคต: Connecting Minds, Creating the Future”มีผู้เข้าร่วมงาน192ประเทศโดยได้รับเกียรติจากนายดอนปรมัตถ์วินัยรองนายกรัฐมนตรีและรัฐมนตรีว่าการกระทรวงการต่างประเทศเป็นประธานในพิธีเปิดอาคารแสดงประเทศไทยอย่างเป็นทางการพร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมในฐานะCommissioner General of Section for Thailand Pavilionนายวราวุธภู่อภิญญาเอกอัครราชทูตไทยณกรุงอาบูดาบีนายชัยรัตน์ศิริวัฒน์กงสุลใหญ่ณเมืองดูไบนายปณตบุณยะโหตระผู้อํานวยการสํานักงานส่งเสริมการค้าในต่างประเทศณเมืองดูไบนายชัยวัฒน์ตามไทผู้อํานวยการการท่องเที่ยวแห่งประเทศไทยสํานักงานดูไบและดร.กษิติธรภูภราดัยรองผู้อํานวยการใหญ่ดีป้าและผู้อํานวยการโครงการWorld Expo 2020 Dubaiร่วมงาน
ทั้งนี้ในช่วงบ่ายวันเดียวกันทางอาคารแสดงประเทศไทยได้รับเกียรติอย่างสูงต้อนรับฯพณฯReem Ebrahim Al Hashimyรัฐมนตรีว่าการกระทรวงความร่วมมือระหว่างประเทศและอธิบดีงานWorld Expo 2020 Dubaiที่เดินทางมาแสดงความยินดีในวันเปิดอาคารแสดงประเทศไทยพร้อมหารือเรื่องโครงการความร่วมมือของทั้งสองประเทศในอนาคตอีกด้วย
_______________
The Thailand Pavilion Opens in Spectacular Style
After officially opening the beautiful, flower-adorned doors of the Thailand Pavilion in an elegant ceremony today, Friday, October 1, the vibrant destination has revealed more details about what visitors can expect from our exciting line-up of special events.
Welcoming special guests H.E. Mr. Don Pramudwinai Deputy Prime Minister and Minister of Foreign Affairs, presided over the ceremony, with Ms. Ajarin Pattanapanchai, Permanent Secretary of the Ministry of Digital Economy and Society and the Commissioner General of Section for Thailand Pavilion, H.E. Mr. Waravuth Pouapinya, Thailand Ambassador to the UAE, and H.E. Mr. Chairat Sirivat Consul General of Thailand to the UAE, the exclusive ceremony featured a carefully selected guest list of Dubai’s most significant dignitaries, professionals, and journalists. Commissioner General of Section for Thailand Pavilion
In the afternoon of our amazing pavilion opening day, it was our honour to welcome Her Excellency Reem Ebrahim Al Hashimy, Minister of State for International Cooperation and Director-General of Expo 2020 Dubai as our distinguished guest. She had a wonderful time to congratulate on the opening day and discuss cooperation between the two countries as well.
For more information about the full program of special events at the Thailand Pavilion, visit https://www.expo2020dubaithailand.com/
Facebook / Instagram: Expo 2020 Dubai Thailand
************
รัฐบาลไทย-ข่าวทำเนียบรัฐบาล-ครม. อนุมัติโครงการยกระดับเศรษฐกิจฐานรากระดับจังหวัดด้วยวิทยาศาสตร์ เทคโนโลยี และนวัตกรรม สร้างรายได้ 60 ลบ./ปี
วันจันทร์ที่ 11 เมษายน 2565
ครม. อนุมัติโครงการยกระดับเศรษฐกิจฐานรากระดับจังหวัดด้วยวิทยาศาสตร์ เทคโนโลยี และนวัตกรรม สร้างรายได้ 60 ลบ./ปี
.....
ที่ประชุม ครม. อนุมัติโครงการยกระดับเศรษฐกิจฐานรากระดับจังหวัดด้วยวิทยาศาสตร์ เทคโนโลยี และนวัตกรรม กรอบวงเงิน 35.69 ล้านบาท ตั้งเป้าถ่ายทอดเทคโนโลยีสู่ภูมิภาค ก่อให้เกิดการลงทุนของเกษตรกร - ผู้ประกอบการแปรรูปสินค้าเกษตรเป็นผลิตภัณฑ์นวัตกรรม สร้างรายได้ให้ประชาชนในระดับภูมิภาคและท้องถิ่นราว 60 ล้านบาท/ปี และเกิดผลิตภัณฑ์แปรรูปสินค้าเกษตรมูลค่าเพิ่ม 40 ล้านบาท/ปี
.
กลุ่มเป้าหมาย คือ เกษตรกร 4,250 ราย ใน 8 จังหวัด ได้แก่ จันทบุรี ชุมพร ปทุมธานี พังงา เพชรบูรณ์ สกลนคร สมุทรสงคราม และอุดรธานี เริ่มดําเนินการ มี.ค. - ธ.ค. 65 ด้วย 2 กิจกรรมหลัก ได้แก่ 1) การปรับปรุงกระบวนการผลิตให้มีประสิทธิภาพยิ่งขึ้น และ 2) การส่งเสริมการจัดทําสารสกัดเพิ่มมูลค่า ซึ่งจะปรับตามวัตถุดิบ ความพร้อมของบุคลากรและพื้นที่ดําเนินโครงการ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล- โฆษกรัฐบาลขอประชาชนมั่นใจ สธ. ยืนยันไม่พบผู้ป่วยโรคฝีดาษวานรในไทย
วันอังคารที่ 31 พฤษภาคม 2565
โฆษกรัฐบาลขอประชาชนมั่นใจ   สธ. ยืนยันไม่พบผู้ป่วยโรคฝีดาษวานรในไทย
โฆษกรัฐบาลขอประชาชนมั่นใจ   สธ. ยืนยันไม่พบผู้ป่วยโรคฝีดาษวานรในไทย ขณะที่ "นายกฯ" สั่งคุมเข้มทุกหน่วยงานทํางานเคร่งครัด รัดกุม ควบคุมเชื้อ
นายธนกร วังบุญคงชนะ โฆษก ประจําสํานักนายกรัฐมนตรี ได้ย้ําขอความมั่นใจให้ชาวไทยว่า กระทรวงสาธารณสุข ได้ยืนยันว่าขณะนี้ยังไม่พบผู้ป่วยโรคฝีดาษวานรในไทย โดยในส่วนของผู้ป่วย 1 ราย ซึ่งเป็นผู้มาต่อเครื่องในไทย 2 ชั่วโมง บินมาจากประเทศยุโรป เพื่อไปออสเตรเลียเมื่อเดินทางถึงประเทศปลายทางแล้วจึงพบว่าเป็นผู้ป่วยยืนยัน ระหว่างต่อเครื่องผู้ป่วยรายนี้ยังไม่มีอาการป่วย จึงถือว่าผู้สัมผัสใกล้ชิด ไม่ใช่กลุ่มสัมผัสเสี่ยงสูง เพราะตอนใกล้ชิดยังไม่ได้ป่วย จึงไม่เข้าเกณฑ์ผู้ป่วยสงสัย อย่างไรก็ดี รัฐบาลยังติดตามผู้สัมผัสใกล้ชิด คือผู้โดยสารเครื่องบิน ลูกเรือ รวม 12 คน ยังไม่พบว่ามีอาการ และจะติดตามให้ครบ 21 วัน
ในส่วนของผู้ป่วยสงสัยฝีดาษวานรที่พบในประเทศไทย จํานวน 5 รายนั้น ทั้ง 3 รายแรกชาวไอร์แลนด์ ที่บินตรงไปที่ จ.ภูเก็ต และอีก 2 รายที่ยิมเดียวกัน จ.ภูเก็ต จากผลตรวจ ยืนยันตรงกันว่าไม่ใช่ฝีดาษวานร เป็นผู้ป่วยโรคเริม
โฆษกประจําสํานักนายกรัฐมนตรีขอให้ประชาชนเชื่อมั่นการทํางานของรัฐบาลที่นายกรัฐมนตรีได้ให้นโยบาย เน้นย้ําให้ทุกหน่วยงายที่เกี่ยวข้องเคร่งครัด รัดกุมในการทํางานเพื่อปกป้องประชาชนไทยให้ปลอดภัย อย่างไรก็ดี ขอให้ประชาชนร่วมกันสอดส่องดูแลโดยที่กระทรวงสาธารณสุขกําหนด “นิยามผู้ป่วยสงสัย” ดังนี้
1.มีไข้มากกว่า 38 องศาเซลเซียส ร่วมกับอาการอย่างใดอย่างหนึ่ง เช่น เจ็บคอ ปวดศีรษะ ปวดเมื่อยตัว ปวดหลัง หรือต่อมน้ําเหลืองโต ไม่ว่าจะที่คอ ศอก ขาหนีบ
2.มีผื่นตามลําตัว ใบหน้า แขนขา ลักษณะเริ่มจากผื่น ตุ่มนูน ตุ่มน้ําใส ตุ่มหนอง และตุ่มตกสะเก็ด
ดังนั้น แม้จะไม่มีไข้ แต่มีผื่นเหล่านี้ ก็นับเข้านิยาม โดยทั้งหมดนี้จะร่วมกับประวัติเชื่อมโยงระบาดวิทยา ภายใน 21 วัน หรือก่อนมีอาการ คือ
1.มาจากหรืออาศัยในประเทศที่รายงานการระบาดฝีดาษวานร เช่น แอฟริกา แคนาดา สเปน โปรตุเกส และอังกฤษ
2. ร่วมกิจกรรมในงานที่พบผู้ป่วยฝีดาษ หรือมีอาชีพสัมผัสผู้เดินทางจากต่างประเทศ และ
3.สัมผัสใกล้ชิดสัตว์ป่า
ทั้งนี้ กระทรวงสาธารณสุขยังกําหนดให้ โรคฝีดาษวานรในไทยยังไม่ใช่โรคติดต่ออันตราย ยังเป็นโรคติดต่อเฝ้าระวังเหมือนโรคไข้เลือดออก มาลาเรีย อีสุกอีใส อหิวาตกโรค จึงยังไม่มีการเริ่มกักตัวจนกว่าจะเข้าเกณฑ์เป็นผู้ป่วยก่อน ซึ่งกรมควบคุมโรคเตรียมทีมสอบสวนโรคทุกจังหวัด หากพบผู้ป่วยเข้ามาต้องสอบสวนให้ทันภายใน 24 ชั่วโมงแรก รวมถึงติดตามเตรียมเวชภัณฑ์ ยา และวัคซีนด้วย///
รัฐบาลไทย-ข่าวทำเนียบรัฐบาล-“วราวุธ” ตรวจความพร้อมอุทยานฯ สิรินาถ เตรียมรับนักท่องเที่ยว “ภูเก็ต แซนด์บ๊อก” 1 กรกฎาคม
วันพุธที่ 30 มิถุนายน 2564
“วราวุธ” ตรวจความพร้อมอุทยานฯ สิรินาถ เตรียมรับนักท่องเที่ยว “ภูเก็ต แซนด์บ๊อก” 1 กรกฎาคม
“วราวุธ” ตรวจความพร้อมอุทยานฯ สิรินาถ เตรียมรับนักท่องเที่ยว “ภูเก็ต แซนด์บ๊อก” 1 กรกฎาคม
“วราวุธ” ตรวจความพร้อมอุทยานฯ สิรินาถ เตรียมรับนักท่องเที่ยว “ภูเก็ต แซนด์บ๊อก” 1 กรกฎาคม
วันนี้ (30 มิถุนายน 2564) เวลา 16.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ลงพื้นที่อุทยานแห่งชาติสิรินาถ อ.ถลาง จ.ภูเก็ต ตรวจความพร้อมของแหล่งท่องเที่ยวทางธรรมชาติ เพื่อเตรียมรับนักท่องเที่ยว ตามแผนการเปิดประเทศไทย รับนักท่องเที่ยวโดยไม่มีการกักตัว โครงการภูเก็ตแซนด์บอกซ์ (Phuket Sandbox) ในโอกาสที่ พลเอก ประยุทธ์ จันทร์โอชา นายกรัฐมนตรี จะลงพื้นที่ตรวจติดตามการเปิดเมืองภูเก็ตในวันที่ 1 กรกฎาคม 2564 นี้
รัฐบาลไทย-ข่าวทำเนียบรัฐบาล-นายกฯ ชี้สถานการณ์น้ำท่วมที่เกิดขึ้นในไทยและทั่วโลก เป็นสัญญาณเตือนให้ต้องวางแผนเตรียมรับมือให้ทันสถานการณ์ที่เกิดขึ้น ย้ำสั่งการ มท. ผวจ. 30 จังหวัดที่น้ำท่วมเร่งสำรวจความเสียหาย
วันพุธที่ 29 กันยายน 2564
นายกฯ ชี้สถานการณ์น้ําท่วมที่เกิดขึ้นในไทยและทั่วโลก เป็นสัญญาณเตือนให้ต้องวางแผนเตรียมรับมือให้ทันสถานการณ์ที่เกิดขึ้น ย้ําสั่งการ มท. ผวจ. 30 จังหวัดที่น้ําท่วมเร่งสํารวจความเสียหาย
นายกฯ ชี้สถานการณ์น้ําท่วมที่เกิดขึ้นในไทยและทั่วโลก เป็นสัญญาณเตือนให้ต้องวางแผนเตรียมรับมือให้ทันสถานการณ์ที่เกิดขึ้น ย้ําสั่งการ มท. ผวจ. 30 จังหวัดที่น้ําท่วมเร่งสํารวจความเสียหายโดยเร็ว เพื่อช่วยเหลือเยียวยาประชาชนในพื้นที่
วันนี้ (29 ก.ย.64) เวลา 16.20 น. ภายหลังการตรวจเยี่ยมให้กําลังใจและมอบถุงยังชีพให้ประชาชนผู้ประสบอุทกภัยอําเภอจัตุรัส ณ วัดชัยชนะวิหาร (วัดบ้านละหาน) ตําบลละหาน อําเภอจัตุรัส จังหวัดชัยภูมิ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยกับสื่อมวลชนถึงการลงพื้นที่ตรวจติดตามสถานการณ์อุทกภัยจังหวัดชัยภูมิว่า จากการติดตามสภาพที่เกิดขึ้นจริงและข้อมูลต่าง ๆ ที่มีอยู่ ต้องมีการวางแผนและดําเนินการแก้ไขปัญหาให้ได้โดยเร็ว อย่างไรก็ต้องยอมรับว่า ปัญหาน้ําท่วมเกิดขึ้นทั่วโลกเช่นเดียวกับประเทศไทย ซึ่งสถานการณ์ที่เกิดขึ้นทั่วโลกนั้นเป็นสัญญาณที่ธรรมชาติของโลกกําลังแจ้งเตือนเราถึงการใช้ทรัพยากรต่าง ๆ อย่างสิ้นเปลื้องไป ดังนั้นการดําเนินการใด ๆ ต้องคํานึงถึงธรรมชาติและผลกระทบต่อสิ่งแวดล้อมควบคู่ด้วย โดยรัฐบาลกําลังส่งเสริมสนับสนุนให้ประชาชนทําเกษตรยุคใหม่ และจะดูแลประชาชนทุกกลุ่ม เพราะประชาชนแต่ละระดับทั้งยาก ดี มีจน ต่างต้องพึ่งพาอาศัยเชื่อมโยงถึงกันและกันทั้งระบบ
นายกฯ กล่าวว่า ขณะนี้รัฐบาลได้ดําเนินการเรื่องโครงสร้างต่าง ๆ มีความก้าวหน้าไปมากพอสมควรแล้ว และให้มีการดําเนินการอย่างต่อเนื่องเพื่อให้ไปสู่เป้าหมายที่กําหนดไว้ พร้อมทั้งรับฟังความคิดเห็นจากผู้แทนในพื้นที่ และรับฟังความต้องการของประชาชนในพื้นที่ เพื่อนําไปพิจารณาสู่การดําเนินการอย่างเหมาะสม โดยเฉพาะเรื่องเร่งด่วนและสิ่งที่ประชาชนต้องการ นายกรัฐมนตรีก็พร้อมพิจารณาดําเนินการให้ ทั้งนี้ ทุกแผนงานและโครงการที่เสนอมาต้องถูกต้องตามกฎหมายและ กฎระเบียบต่าง ๆ ที่มีอยู่ และมีการประเมินติดตามผลอย่างชัดเจน
ส่วนการเยียวยาผู้ได้รับผลกระทบจากสถานการณ์อุทกภัยนั้น นายกรัฐมนตรีย้ํารัฐบาลให้ความช่วยเหลือตามมาตรการและหลักเกณฑ์เดิมที่มีอยู่ โดยได้เร่งรัดให้กระทรวงมหาดไทย ผู้ว่าราชการจังหวัดที่น้ําท่วม 30 จังหวัด เร่งสํารวจข้อมูลความเสียหายต่าง ๆ โดยเร็วเพื่อให้ความช่วยเหลือเยียวยาประชาชนที่ได้รับผลกระทบในพื้นที่ต่อไป
ขณะที่การผ่อนคลายมาตรการโควิด-19 นายกรัฐมนตรีย้ําว่า ขณะนี้รัฐบาลได้ผ่อนคลายให้มากพอสมควรแต่จะปล่อยทั้งหมดยังไม่ได้ เพราะสถานการณ์ยังเสี่ยงอยู่ ซึ่งหากสถานการณ์ดีขึ้นรัฐบาลก็จะมีมาตรการผ่อนคลายให้มากขึ้นเรื่อย ๆ โดยให้สอดคล้องกับสถานการณ์ที่เกิดขึ้น เพื่อป้องกันไม่ให้ต้องย้อนกลับไปเริ่มต้นกันใหม่ที่ศูนย์อีกและเริ่มปิดล็อกดาวน์กันใหม่ จึงขอให้ทุกคนเข้าใจและร่วมมือกัน รวมทั้งรับฟังคําแนะนําจากหมอเพื่อการปฏิบัติตัวได้อย่างถูกต้อง ลดและป้องกันการแพร่ระบาดจากโควิด-19 ได้
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลเผย ขายพันธบัตร 3 หมื่นล้าน หมดในสองวัน ซื้อผ่านออนไลน์มากขึ้น ขอให้มั่นใจการบริหารหนี้สาธารณะ
วันพุธที่ 19 มกราคม 2565
รัฐบาลเผย ขายพันธบัตร 3 หมื่นล้าน หมดในสองวัน ซื้อผ่านออนไลน์มากขึ้น ขอให้มั่นใจการบริหารหนี้สาธารณะ
รัฐบาลเผย ขายพันธบัตร 3 หมื่นล้าน หมดในสองวัน ซื้อผ่านออนไลน์มากขึ้น ขอให้มั่นใจการบริหารหนี้สาธารณะ
วันที่ 19 ม.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่กระทรวงการคลังได้ทําการจําหน่ายพันธบัตรออมทรัพย์ รุ่นส่งความสุข วงเงิน 30,000 ล้านบาท อายุ 3 ปี อัตราดอกเบี้ยแบบขั้นบันไดเฉลี่ยร้อยละ 1.90 ต่อปี เพื่อมอบเป็นของขวัญปีใหม่ให้แก่ประชาชน ซึ่งเริ่มจําหน่ายวันแรก เมื่อ17 ม.ค. เป็นการจําหน่ายให้กับประชาชนที่มีอายุ 60 ปีขึ้นไป รายละไม่เกิน 5 ล้านบาท ซึ่งได้รับความสนใจเป็นอย่างมาก สามารถจําหน่ายได้หมดในสองวัน โดยวันแรกจําหน่าย 27,000 ล้านบาท และวันที่สอง 3,000 ล้านบาท สะท้อนให้เห็นคนไทยให้ความสนใจในการเข้ามาลงทุนในพันธบัตรของรัฐบาลเพิ่มมากขึ้น ขณะเดียวกัน ก็ทําให้รัฐบาลใช้ช่องทางในการระดมทุนหรือกู้เงินในประเทศได้อย่างมีประสิทธิภาพ โดยดอกเบี้ยก็จะไหลกลับเข้าสู่ประชาชนคนไทยภายในประเทศเอง
ทั้งนี้ กระทรวงการคลัง โดยสํานักบริหารหนี้สาธารณะ ได้รายงานด้วยว่า ในการจําหน่ายพันธบัตรครั้งนี้มีการลงทุนผ่าน Internet และ Mobile Banking เพิ่มขึ้น ถือเป็นสัญญาณที่ดีในการปรับตัวให้เข้ากับสถานการณ์การแพร่ระบาดและวิถีการทําธุรกรรมทางการเงินที่สอดคล้องกับวิถีชีวิตและเทคโนโลยีที่เปลี่ยนแปลง ณ ปัจจุบัน
“ต่อข้อกังวลเรื่องระดับหนี้สาธารณะนั้น กระทรวงการคลังให้ความเชื่อมั่นว่า รัฐบาลมีความสามารถในการบริหารจัดการหนี้สาธารณะ ทั้งนี้ หนี้สาธารณะคงค้าง ณ สิ้นเดือน พ.ย. 2564 มีจํานวน 9.62 ล้านล้านบาท หรือคิดเป็น 59.58% ต่อ GDP ซึ่งอยู่ในระดับที่ไม่ก่อให้เกิดปัญหาการคลังแต่อย่างใด เนื่องจากรัฐบาลยังคงมีความสามารถในการชําระหนี้ (Debt affordability) โดยติดตามสัดส่วนภาระดอกเบี้ยต่อประมาณการรายได้ประจําปีอย่างใกล้ชิด นอกจากนี้ บริษัทจัดอันดับความน่าเชื่อถือระดับสากลได้คงอันดับความน่าเชื่อถือของประเทศไทยที่ BBB+ Stable Outlook ซึ่งเป็นระดับที่น่าพอใจค่อนข้างมากภายใต้สถานการณ์วิกฤติ COVID-19 ขณะที่หลายประเทศถูกปรับลดอันดับความน่าเชื่อถือและมุมมองความน่าเชื่อถือ ยกตัวอย่าง เมื่อวันที่ 20 ธันวาคม 2564 Fitch Ratings รายงานว่าภาคการคลังของประเทศไทยมีความแข็งแกร่ง ความเสี่ยงภาคการคลังสาธารณะจากการเพิ่มขึ้นของหนี้ภาครัฐบาลได้รับการบริหารจัดการ โดยกลยุทธ์การบริหารหนี้สาธารณะที่เข้มแข็ง” นางสาวรัชดา กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ชื่นชมโครงการนำร่อง “ข้าวแกงกำลังใจ อิ่มหนึ่ง 25 บาท” โดยสมาคมภัตตาคารไทยจับมือพันธมิตร หนึ่งในโครงการตัวอย่างฝ่าวิกฤตเศรษฐกิจ-โควิด19
วันจันทร์ที่ 4 กรกฎาคม 2565
โฆษกรัฐบาลเผย “นายกฯ” ชื่นชมโครงการนําร่อง “ข้าวแกงกําลังใจ อิ่มหนึ่ง 25 บาท” โดยสมาคมภัตตาคารไทยจับมือพันธมิตร หนึ่งในโครงการตัวอย่างฝ่าวิกฤตเศรษฐกิจ-โควิด19
โฆษกรัฐบาลเผย “นายกฯ” ชื่นชมโครงการนําร่อง “ข้าวแกงกําลังใจ อิ่มหนึ่ง 25 บาท” โดยสมาคมภัตตาคารไทยจับมือพันธมิตร หนึ่งในโครงการตัวอย่างฝ่าวิกฤตเศรษฐกิจ-โควิด19 ช่วยเหลือผู้ประกอบการและผู้บริโภค
วันนี้ (4 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมโครงการ “ข้าวแกงกําลังใจ อิ่มหนึ่ง 25 บาท” โดยสมาคมภัตตาคารไทยร่วมกับหน่วยงานพันธมิตรร้านอาหารในเครือข่าย กว่า 100 แห่ง ในการจําหน่ายข้างแกงราคา 25 บาท ซึ่งถือว่ามีราคาถูกเมื่อเทียบกับร้านค้าในท้องตลาดทั่วไป และมีให้เลือกมากกว่า 15 เมนู เพื่อช่วยเหลือประชาชนในช่วงภาวะวิกฤต ซึ่งได้เปิดร้านเป็นโมเดลต้นแบบไปเมื่อวันที่ 25-29 มิถุนายนที่ผ่านมาที่ ศูนย์การค้า MBK Center ได้รับความสนใจตอบรับจากประชาชนให้การอุดหนุนเป็นอย่างมาก โดยจะมีการเปิดตัวโครงการอย่างเป็นทางการช่วงปลายเดือนกรกฏคมนี้ เบื้องต้นจะจําหน่ายในสถานีบริการน้ํามัน และแก๊สรถยนต์ PT ในเขตกรุงเทพฯ และปริมณฑล 100 จุด เพื่อช่วยเหลือผู้ประกอบการและผู้บริโภค ซึ่งจะช่วยประชาชนได้วันละ 50,000 คน และจะทยอยเพิ่มจํานวนผู้ผลิตและสถานที่จําหน่ายต่อไปอีก 1,000 จุดทั่วประเทศ
โฆษกประจําสํานักนายกรัฐมนตรีกล่าวถึงการดําเนินงานโครงการข้าวแกงกําลังใจ ว่า สมาคมภัตตาคารไทยจะประสานจัดวัตถุดิบที่มีคุณภาพ ให้กับร้านอาหารที่เข้าร่วมโครงการในราคาต้นทุน เพื่อช่วยให้ร้านค้าควบคุมต้นทุน ซึ่งร้านในโครงการจะได้รับการอุดหนุน เช่น ค่าเช่าพื้นที่ราคาถูกพิเศษ สนับสนุนแก๊สหุงต้มราคาพิเศษ โดยลดราคาถังละ 20-30 บาทจากราคาท้องตลาด ซื้อน้ํามันพืชได้ในราคาพิเศษ และยังซื้อข้าวสารจากวิสาหกิจเพื่อสังคมชาวนาไทยในราคาพิเศษ เป็นต้น ทั้งนี้นายกรัฐมนตรียกให้โครงการข้าวแกงกําลังใจ เป็นตัวอย่างหนึ่งในการช่วยเหลือประชาชนและสังคมท่ามกลางสถานการณ์วิกฤตเศรษฐกิจและโควิด-19
“นายกรัฐมนตรีชื่นชมพร้อมขอบคุณสมาคมภัตตาคารไทยและหน่วยงานพันธมิตร ที่ร่วมมือกันจัดทําโครงการ ‘ข้าวแกงกําลังใจ อิ่มหนึ่ง 25 บาท’ ถือเป็นตัวอย่างที่ดีอย่างยิ่งในการช่วยเหลือประชาชน ช่วยเหลือสังคม ช่วยเหลือผู้ประกอบการร้านอาหาร ภัตตาคาร พ่อค้าแม่ขายในตลาด เกษตรกรที่ได้รับผลกระทบจากวิกฤตการแพร่ระบาดของโควิด-19 และจากสถานการณ์เศรษฐกิจที่ต้นทุนวัตถุดิบและค่าขนส่งสูงขึ้นจากราคาน้ํามันที่เพิ่มสูงขึ้น รวมทั้งยังสามารถช่วยประคับประคองกําลังซื้อของผู้บริโภคภายในประเทศที่มีอย่างจํากัด ให้ประชาชนมีอาหารอิ่มท้องได้ทุกวันในราคาประหยัดด้วย” โฆษกประจําสํานักนายกรัฐมนตรีกล่าว
..........................
รัฐบาลไทย-ข่าวทำเนียบรัฐบาล-รมว.แรงงาน เตือนนายจ้าง ลูกจ้าง ดูแลความปลอดภัยช่วงฝนตกหนัก ตรวจสอบเครื่องจักร อุปกรณ์ไฟฟ้า ย้ำขับขี่ปลอดภัย
วันพฤหัสบดีที่ 7 ตุลาคม 2564
รมว.แรงงาน เตือนนายจ้าง ลูกจ้าง ดูแลความปลอดภัยช่วงฝนตกหนัก ตรวจสอบเครื่องจักร อุปกรณ์ไฟฟ้า ย้ําขับขี่ปลอดภัย
รมว.แรงงาน ห่วงการเกิดอุบัติเหตุความไม่ปลอดภัยในการทํางานจากผลกระทบฝนตกหนัก เตือนนายจ้าง ลูกจ้าง ดูแลความปลอดภัยในสถานที่ทํางาน ตรวจสอบเครื่องจักร อุปกรณ์ไฟฟ้า และขับขี่ยานพาหนะด้วยความระมัดระวัง ปฏิบัติตามกฎหมายแรงงานอย่างเคร่งครัด
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามที่กรมอุตุนิยมวิทยาได้พยากรณ์อากาศในช่วงวันที่ 5 – 11 ตุลาคม 2564 หย่อมความกดอากาศต่ํากําลังแรงบริเวณทะเลจีนใต้ มีแนวโน้มจะทวีกําลังแรงขึ้น ขอให้ประชาชนบริเวณพื้นที่เสี่ยงภัยของภาคเหนือตอนล่าง ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ ระวังอันตรายจากฝนตกหนักและฝนที่ตกสะสม อาจทําให้เกิดน้ําท่วมฉับพลันและน้ําป่าไหลหลากในระยะนี้ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม และ พลเอก ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ได้ให้ความห่วงใยต่อนายจ้าง ลูกจ้าง ในเรื่องความปลอดภัยในสถานประกอบกิจการจากสถานการณ์ดังกล่าว กระทรวงแรงงานจึงสั่งการให้กรมสวัสดิการและคุ้มครองแรงงาน เข้าไปดูแลเรื่องความปลอดภัยของลูกจ้างในสถานประกอบกิจการ โดยให้จัดส่งพนักงานตรวจความปลอดภัยในการทํางานเข้าตรวจสถานประกอบกิจการ และทําความเข้าใจกับนายจ้าง ลูกจ้าง ได้ดูแลสถานประกอบกิจการให้มีความปลอดภัยในการทํางาน ร่วมกันตรวจสอบเครื่องจักรอุปกรณ์ต่าง ๆ โดยเฉพาะอุปกรณ์ไฟฟ้า เพื่อป้องกันอันตรายที่อาจเกิดขึ้น เช่น ไฟฟ้าลัดวงจร หรือไฟฟ้ารั่วและดูด เป็นต้น สําหรับสถานประกอบกิจการ ที่ตั้งอยู่ในบริเวณที่อาจได้รับผลกระทบขอให้เพิ่มความระมัดระวังเป็นพิเศษ เพราะอาจเกิดเหตุความไม่ปลอดภัย เช่น เกิดน้ําท่วมฉับพลันดินโคลนถล่ม ทําให้อาคารหรือสิ่งปลูกสร้างทรุดตัวหรือพังทลาย โดยมอบหมายเจ้าหน้าที่ความปลอดภัยในการทํางาน หรือผู้ที่เกี่ยวข้องตรวจสอบโครงสร้าง อาคาร สถานที่ให้อยู่ในสภาพที่ปลอดภัย
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กสร.ขอให้นายจ้างจัดให้มีมาตรการเกี่ยวกับการขับขี่ปลอดภัยทั้งในการให้ความรู้และกํากับดูแลให้ลูกจ้างที่ใช้ยานพาหนะเพิ่มความระมัดระวังและตรวจสอบสภาพความพร้อมของรถก่อนออกเดินทางทุกครั้ง เพื่อป้องกันอุบัติเหตุที่อาจเกิดขึ้น รวมไปถึงลูกจ้างที่ปฏิบัติหน้าที่ขับขี่ยานพาหนะ โดยเฉพาะประเภทขนส่งทางบกปฏิบัติงานให้เป็นไปตามกฎหมายแรงงานอย่างเคร่งครัด เพราะต้องรับผิดชอบต่อความปลอดภัยของผู้โดยสาร และผู้ใช้รถใช้ถนนคนอื่น ๆ ดังนั้น จึงต้องใช้ความระมัดระวังในการขับขี่ มีสติตลอดเวลา ดูแลสุขภาพตัวเองให้แข็งแรง พักผ่อนให้เพียงพอ และต้องไม่ดื่มเครื่องดื่มที่มีแอลกอฮอล์ทั้งก่อนและขณะขับรถ.
รัฐบาลไทย-ข่าวทำเนียบรัฐบาล-ก.เกษตรฯ ประชุมจัดทำคู่มือการปลูกกัญชง กัญชา และกระท่อม แบบครบวงจร
วันศุกร์ที่ 15 ตุลาคม 2564
ก.เกษตรฯ ประชุมจัดทําคู่มือการปลูกกัญชง กัญชา และกระท่อม แบบครบวงจร
ก.เกษตรฯ ประชุมจัดทําคู่มือการปลูกกัญชง กัญชา และกระท่อม แบบครบวงจร
วันที่15ตุลาคม2564นายอําพันธุ์เวฬุตันติเป็นประธานการประชุมคณะทํางานส่งเสริมและสนับสนุนการปลูกกัญชงกัญชาและกระท่อมครั้งที่2/2564ผ่านระบบVideo Conference (Zoom Meeting)จากห้องประชุม134กระทรวงเกษตรและสหกรณ์โดยประเด็นหลักในการพิจารณาเป็นเรื่องการพิจารณารายละเอียดเนื้อหาของคู่มือการปลูกแบบครบวงจรของพืชกัญชงกัญชาและกระท่อมเพื่อเป็นแนวทางสําหรับการส่งเสริมและสนับสนุนการปลูกกัญชงกัญชาและกระท่อมเพื่อใช้ประโยชน์โดยที่ประชุมได้มีการปรับรายละเอียดหัวข้อและเนื้อหาให้เหมาะสมทั้งในเรื่องพันธุ์ที่เหมาะสมการขออนุญาตปลูกการขึ้นทะเบียนเกษตรกรพื้นที่ที่เหมาะสมการดูแลรักษาการเก็บเกี่ยวและการนําไปใช้ประโยชน์เพื่อการนําไปเผยแพร่ให้กับเกษตรกรและผู้สนใจได้นําไปศึกษาและปฏิบัติตามได้อย่างถูกต้องและเข้าใจง่ายสามารถนําไปปฏิบัติได้จริง
ทั้งนี้ที่ประชุมได้มอบหมายให้ฝ่ายเลขานุการนําข้อเสนอแนะที่ประชุมไปปรับแก้ร่างคู่มือดังกล่าวให้แล้วเสร็จภายในวันที่29ตุลาคม2564และแจ้งเวียนร่างคู่มือปรับแก้ฉบับเต็มให้คณะทํางานพิจารณาความถูกต้องก่อนนําเสนอให้คณะทํางานฯพิจารณาเห็นชอบในการประชุมครั้งต่อไปที่กําหนดในวันที่4พฤศจิกายน2564โดยคาดว่าคู่มือฯฉบับสมบูรณ์ดังกล่าวจะสามารถเผยแพร่ให้เกษตรกรและประชาชนที่สนใจได้ภายในสิ้นปีนี้